забавления за Текила
Мъж минава покрай един бар и вижда табела на вратата:
 "Безплатна бира! Безплатна бира за този, който мине теста!"
 Мъжът се заинтригувал, влязъл в бара и попитал бармана за изпитанието.
 - Ами, първо трябва да изпиете един галон текила на екс. След това отзад има един алигатор с болен зъб. Трябва да извадите зъба с голи ръце. И накрая в една от стаите горе има една жена, която никога не е изпитвала оргазъм. Трябва да оправите и този проблем.
 - Е - казал мъжът със съжаление - Колкото и да обичам безплатната бира, трябва да съм луд, за да изпия цял галон текила, да не говорим за нататък.
 След няколко питиета обаче изфъфлил:
 - Къде е текилата?
 Грабнал галона с две ръце и го пресушил на един дъх. Очите му засълзили, дишането му се учестило. После се замъкнал зад бара и останалите посетители чули ужасяващи животински крясъци и рев, а после тишина. Мъжът се върнал в бара с разкъсана риза и кървящи рани.
 - А сега - казал той - къде е жената с болния зъб?